**Riduri de toamnă**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Riduri de toamnă

Penelul timpului necruţător

Pictează rugină pe frunzele

Deja îngălbenite,

Ce cad zgribulite

De frig;

Copacii îmbătaţi de ploaie,

Dansează în vânt

Ca nişte fantome

Cherchelite;

Austrul suflă neâmblânzit

Şficuind trupul

Anotimpului;

O nouă toamnă pe sfârşite,

A mai trecut un an.

Câţi sunt,

Câţi s-au dus şi s-au topit

În neant?

Puţini în eternitate...

Mulţi peste mine.

Mi-e părul înspicat;

Şuviţe albe argintii

Mi-acoperă tâmplele

Izvorând din tainicul adânc

Al sufletului...

Cerşesc milă timpului,

Îi sărut mâinile,

Picioarele, genunchii,

Numai o clipă de răgaz

Şi-un stop de neant

Mai vreau,

Să pot îmbrăţişa această toamnă,

Să-mi cânt aducerile-aminte,

Să smulg tot răul

Din braţele trecutului,

Să rămână sublimul,

Să mă îmbrac în el,

Să mă reîncarc cu iubire

Şi apoi,

Cu nesaţ să sorb din apa vie

A tinereţii,

Ce izvorăşte

Din infinit la infinit.

A mai trcut un an...

Natura moare spre a se naşte,

Eu m-am născut spre a muri.

\*

Şi totuşi...

Şi totuşi

Este viitor,

Timpul să treacă

Eu nu mor,

Căci am sădit

Lăstari cu dor

Şi-au răsărit

Poveşti de-amor,

Şi-am mai plantat

Seminţe de iubire

Şi-au răsărit

Muguri de nemurire.